HANA แจ้งปิดโรงงานในจีนถึง 9 ก.พ.63 สกัดไวรัส “โคโรนา” ฉุดผลผลิตลด 0.3%
HANA แจ้งปิดโรงงานในจีนถึง 9 ก.พ.63 สกัดไวรัส “โคโรนา” ฉุดผลผลิตลด 0.3%
HANA แจ้งปิดโรงงานในจีนถึง 9 ก.พ.63 สกัดไวรัส “โคโรนา” ฉุดผลผลิตลด 0.3%
29 ม.ค. 2563

บริษัท ฮานา ไมโครอิเล็กทรอนิกส์ จำกัด (มหาชน) หรือ HANA เปิดเผว่า เนื่องด้วยสถานการณ์การระบาดของโรคไวรัสโคโรนาที่ทางรัฐบาลจีนออกมาตรการป้องกันการแพร่ระบาดด้วยการขยายเวลาวันหยุดในเทศกาลตรุษจีนออกไป บริษัท ฮานา ไมโครอิเล็คโทรนิคส (เจียซิง) จำกัด ซึ่งเป็นบริษัทย่อย จึงได้ให้ความร่วมมือด้วยการปิดโรงงานในประเทศจีนจนถึงวันที่ 9 ก.พ.63 และจะเปิดดำเนินงานในวันที่ 10 ก.พ.63
ทั้งนี้ จากการหยุดงานของบริษัท ฮานา ไมโครอิเล็คโทรนิคส (เจียซิง) จำกัด จะทำให้สูญเสียผลผลิต (output) ไปหนึ่งสัปดาห์หรือประมาณ 0.3% ของผลผลิตรวมของกลุ่ม HANA  ซึ่งบริษัทจะสามารถดำเนินการผลิตชดเชยกลับมาได้อย่างรวดเร็ว เนื่องจากปัจจุบันโรงงานฮานาที่ประเทศจีนไม่ได้ดำเนินการผลิตเต็มกำลัง 100% จากผลกระทบข้อพิพาททางการค้าระหว่างสหรัฐและจีนในช่วงที่ผ่านมา
 